Sielcek, moavukaf Plyos (trutca ke Levitan)

Sielcek, moavukaf Plyos ~ Вечер. Золотой Плёс (RU)

Sielcek, moavukaf Plyos ( rossiavon Вечер. Золотой Плёс ) tir trutca lumkirafa gu 84.2 × 142 cm-, i puntalingeks keve stama skuyun gan Isaak Levitan rossiaf lingesik bak 1889. Koe Tretyakov tcila koe Moskva ( Rossia ) re tigir ( 2018 ).

Bata trutca tir patectoy, ke tele gelukafe detce ke Levitan ( loa 200 grupena trutca icde bata watsa ).

 Izva is pimtara 
Plyos ( rossiavon Плёс ) tir widavama tigisa kenrone Volga bost. Bak XIX-eafa decemda tiyir ke Kostroma Bowexo.

Isaak Levitan koe Plyos bak 1888 ik 1890 konakviele jonvieleyer lize va jontika grupepena trutca lingeyer.

Bat lingeks va wiks va Plyos widava is Volga male Petropavlovski venta tice debak kaatoer. Wina uja tir Varvara Tumtikya uja ( Церковь Варвары Великомученицы ).

Rone uja moe domega, lana batakafa mona dem kerafa kepaita tigir. To mona ke Grocev dolekik lanedje jandeyesa va Levitan is Sofya Kuvcinnikova fertikya. Ina dere tiyir lingesik nume va bata mona keve tana intafa trutca dere kaatoeyer. Mila mona re tir tadlexa ke izvafa is yambafa tcila ke Plyos.

Sielcek, moavukaf Plyos trutca milviele dam tel Moi muvacek, Plyos gan Pavel Tretyakov bak 1890 zo urlickeyer.

 Dere rupec 

 Stragela 

|style="vertical-align: top;"|

|}

Sielcek, moavukaf Plyos (trutca ke Levitan)
Sielcek, moavukaf Plyos (trutca ke Levitan)